Vyhodnotenie pripomienkového konania				
					
Spôsob 	bežný - oslovenie zainteresovaných subjektov listom so žiadosťou o zaslanie pripomienok.				
	Zoznam oslovených subjektov:			KPPV SR, ÚV SR, MF SR, MK SR, MDPT SR, MS SR, MŽP SR, MO SR, MV SR, MH SR, MŠ SR, MZ SR, MVRR SR, MPSVR SR, MP SR, NKÚ SR, PMÚ SR, ÚVO, ŠÚ SR, ÚGKK SR, ÚNMS SR, SŠHR SR, ÚJD, ÚPV, NBS, GP SR
	
	                                                                   Počet oslovených subjektov:	
		26	
	Zaslali do stanoveného termínu:			KPPV SR, ÚV SR, MF SR, MK SR, MDPT SR, MS SR, MŽP SR, MO SR, MV SR, MH SR, MZ SR, MVRR SR, MPSVR SR, MP SR, MŠ SR, PMÚ SR, ÚVO, ŠÚ SR, ÚNMS SR, SŠHR SR, ÚJD, ÚPV, NBS, GP SR
	
				24
	
	Nezaslali do požadovaného termínu:			NKÚ, ÚGKK	
	Subjekty, ktoré nemali pripomienky:			MK SR, MDPT SR, MS SR, MŽP SR, MO SR, MV SR, MZ SR, MVRR SR, MPSVR SR, MP SR, PMÚ SR, ÚVO, ŠÚ SR, ÚNMS SR, SŠHR SR, ÚJD, ÚPV, NBS, GP SR

	Počet vznesených pripomienok:		4		
	Počet akceptovaných:		1		
	Počet akceptovaných čiastočne:		-		
	Počet vysvetlení k vzneseným pripomienkam:		-		
	Počet neakceptovaných - ktoré subjekty	     	3  	ÚV SR, MF SR, MH SR	
	Rozporové konanie (s kým, kedy, na akej úrovni, s akým výsledkom):		   1    	MZV SR, ÚV SR, MF SR, 27. 6. 2005, 
na úrovni generálnych riaditeľov sekcií, bol dohodnutý
spoločný postup, záznam z rozporového konania je v prílohe vyhodnotenia pripomienkového konania	
	Počet odstránených pripomienok:	          	   -		
	Počet neodstránených pripomienok:	        	   -		
Rezort	Pripomienka	Typ	Vyh.	Spôsob vyhodnotenia	
ÚV SR	Zásadné pripomienky:
1. Navrhuje včleniť do návrhu uznesenia vlády SR v ukladanej časti bod č. B.2 s nasledujúcim textom „vláda ukladá vedúcemu Úradu vlády Slovenskej republiky vyčleniť 200 000 Sk z rozpočtu   Úradu vlády Slovenskej republiky pre rok 2005 na aktivity Národného konventu o EÚ v roku 2005“;
2. Navrhuje včelniť do návrhu uznesenia vlády SR v ukladacej časti bod č. B.3 s nasledujúcim textom „vláda SR ukladá ministrovi financií Slovenskej republiky pri tvorbe návrhu štátneho rozpočtu pre rok 2006 zvýšiť rozpočet Úradu vlády Slovenskej republiky o sumu 3 000 000 Sk účelovo viazaných pre aktivity Národného konventu o EÚ;
3. Navrhuje včelniť do návrhu uznesenia vlády SR v ukladanej časti bod č. B.4 s nasledujúcim textom „vláda ukladá vedúcemu Úradu vlády Slovenskej republiky uplatniť pri tvorbe štátneho rozpočtu na roky 2007 – 2008 ročne finančnú čiastku 3 000 000 Sk na aktivity Národného konventu o EÚ“.	Z	N	 
1. Táto otázka bola prediskutovaná na rozporovom konaní 27.6.2005. Pretože otázka je plne kompetencii ÚV SR a netýka sa predmetu tohto materiálu nebola akceptovaná. 
2. a 3. Zásadné pripomienky vyvolali rozpor s MF SR. Dňa 27. 6. 2005 sa uskutočnilo rozporové konanie, na ktorom bol dohodnutý spoločný postup týkajúci sa budúceho financovania NK o EÚ. Zásadné pripomienky sa netýkajú predmetu predkladaného materiálu a z toho dôvodu neboli akceptované. 
	
	4. Technické a jazykové úpravy textu	O	A	Akceptované - úpravy boli urobené.	
MH SR	Odporučilo pripraviť nový Rozvojový programu externej integračnej komunikačnej stratégie na obdobie rokov 2006 – 2008, ktorý by zahŕňal aj problematiku Národného konventu o európskej budúcnosti Slovenska. 	O	N	Keďže bola z textu materiálu vypustená zmienka o financovaní NK o EÚ v rokoch 2006 – 2008, odporučenie sa netýka predmetu predkladaného materiálu, t. j. presunu finančných prostriedkov z EIKS na financovanie NK o EÚ v roku 2005, nebolo akceptované.	
MF SR	Financovanie aktivít Národného konventu o EÚ v rokoch 2006 – 2008 zabezpečiť v rámci limitov výdavkov schválených pre rozpočtovú kapitolu ÚV SR na roky 2006 – 2008.  	Z	N	Touto pripomienkou vznikol rozpor so zásadnou pripomienkou ÚV SR, ku ktorej sa uskutočnilo rozporové konanie 27. 6. 2005, na ktorom bol dohodnutý spoločný postup týkajúci sa budúceho financovania NK o EÚ. Zásadná pripomienka sa netýka predmetu predkladaného materiálu z toho dôvodu nebola akceptovaná.  	
Vysvetlivky k skratkám v tabuľke:
O – obyčajná
Z – zásadná 
A – akceptovaná
N – neakceptovaná

Záznam
z rozporového konania na MZV SR 27. 6. 2005 o 14,30 hod.
v rámci skráteného medzirezortného pripomienkového konania k materiálu 
„Návrh na vyčlenenie prostriedkov z rozvojového programu externej integračnej komunikačnej stratégie SR na financovanie činnosti Národného konventu o Európskej únii v roku 2005“

Rozporové konanie viedol Ján Kuderjavý (JK), generálny riaditeľ sekcie pre európske záležitosti MZV SR. Rozporového konania sa zúčastnili:

za ÚV SR	Martina Slezáková (MS), riaditeľka odboru pre komunikačnú stratégiu
za MF SR	Radovan Majerský (RM), riaditeľ rozpočtu verejnej správy
za MZV SR	Róbert Kirnág, riaditeľ odboru vnútorných záležitostí a inštitúcií EÚ
		Jozef Reinvart, vedúci oddelenia odboru vnútorných záležitostí a inštitúcií EÚ

Na úvod JK informoval, že zmyslom predkladania uvedeného materiálu na rokovanie vlády SR je presun finančných prostriedkov vo výške 800 tis. Sk z Rozvojového programu externej integračnej komunikačnej stratégie (ďalej len EIKS), ktoré boli MZV SR poskytnuté uznesením vlády SR č. 738 z 15. augusta 2001, na financovanie činnosti Národného konventu o EÚ (ďalej len NK o EÚ) v roku 2005. Činnosť NK o EÚ bola v roku 2004 financovaná z prostriedkov ÚV SR určených na komunikačnú stratégiu. V roku 2005 sa ÚV SR nepodarilo získať prostriedky z rezervy vlády na činnosť NK o EÚ v roku 2005. Ohrozené je preto pokračovanie NK o EÚ, ktorý je celospoločenskou diskusnou platformou o otázkach činnosti EÚ a postavenia SR za účasti všetkých hlavných subjektov verejného života.

Rozpor v pripomienkovom konaní vznikol, keď ÚV SR navrhol do uznesenia uložiť podpredsedovi vlády a ministrovi financií pri tvorbe návrhu štátneho rozpočtu pre rok 2006 zvýšiť rozpočet ÚV SR o sumu 3 mil. Sk účelovo viazaných  aktivity NK o EÚ a vedúcemu úradu vlády uplatniť pri tvorbe štátneho rozpočtu na roky 2006 – 2008 ročne finančnú čiastku 3 mil. Sk na aktivity NK o EÚ.

MF SR v pripomienkovom konaní k podstate materiálu, t. j. presunu finančných prostriedkov na NK o EÚ v roku 2005, nemalo žiadne pripomienky. Vo svojom stanovisku poznamenalo, že financovanie aktivít NK o EÚ v rokoch 2006 – 2008 je potrebné zabezpečiť v rámci limitov výdavkov schválených pre rozpočtovú kapitolu ÚV SR na roky 2006 – 2008. Týmto vznikol rozpor medzi ÚV SR a MF SR.

MS vysvetlila, že v roku 2004 neboli na NK o EÚ vyčlenené samostatné prostriedky, ale boli na jeho činnosť použité prostriedky komunikačnej stratégie. Tento rok odbor pre komunikačnú stratégiu nedostal na komunikačnú stratégiu žiadne prostriedky.  Z toho dôvodu nemohli byť vyčlenené ani prostriedky na činnosť NK o EÚ.

RM konštatoval, že do 31. júla 2005 už nie je možné vstupovať do jednotlivých rozpočtových kapitol a robiť zmeny. MF SR poskytlo prostriedky ÚV SR v súlade s možnosťami SR. ÚV SR si stanovil svoje priority a rozhoduje o svojich prostriedkoch. Koaličné rokovania o štátnom rozpočte na roky 2006 – 2008 sa uskutočnia v polovici augusta a po nich bude o rozpočte rokovať vláda SR. V tom období bude ešte možnosť, aby sa kompetentní dohodli, či bude NK o EÚ zaradený medzi priority a budú môcť byť vyčlenené finančné prostriedky na činnosť NK o EÚ v rokoch 2006 – 2008.

Vzhľadom na skutočnosť, že v súčasnosti nie je možné dosiahnuť dohodu medzi MF SR a ÚV SR vo veci zabezpečenia financovania NK o EÚ v nasledujúcich 3 rokoch, navrhol JK vypustiť z materiálu predmet sporu, zmienku o financovaní NK o EÚ v rokoch 2006 – 2008 z textu hlavného materiálu a v uznesení neuvádzať návrh zásadnej pripomienky ÚV SR, aby mohol byť materiál MZV SR o presune finančných prostriedkov na činnosť NK o EÚ v roku 2005 predložený na rokovanie vlády SR 13. júla 2005. S uvedeným návrhom zástupcovia ÚV SR a MF SR súhlasili.

So zreteľom na dôležitosť celospoločenskej diskusie v rámci NK o EÚ a vo svetle súčasnej situácie v EÚ po neúspešnom zasadaní Európskej rady 16.-17. júna 2005 sa účastníci rozporového konania dohodli, aby sa o ďalšom financovaní NK o EÚ a o jeho zaradení medzi priority vlády SR začala diskusia už na rokovaní vlády SR 13. júla 2005 a aby bol dohodnutý ďalší postup. 

O dohode z rozporového konania budú účastníci informovať svojich predstavených.

Bratislava  28. 6. 2005
Vypracoval: J. Reinvart, OVZI
Schválil: J. Kuderjavý, GR SEZA